*Tämä artikkeli käsittelee vuonna 1993 syntynyttä jääkiekkoilijaa. Muista samannimisistä katso Anton Karlsson.*

**Erik Anton Karlsson** (s. 20. toukokuuta 1993 Vetlanda, Ruotsi) on ruotsalainen jääkiekkopuolustaja, joka pelaa SM-liigajoukkue Kalevan Pallossa.

Ura
---

Karlsson on Boro/Vetlanda HC:n kasvatti. Hän siirtyi sieltä kaudeksi 2009–2010 Tingsryds AIF:n J18-joukkueeseen, josta Karlsson siirtyi kaudeksi 2010–2011 edelleen Linköping HC:hen. Hän oli J18 Allsvenskanissa joukkueensa tehokkain puolustaja tehoilla 1+6=7. Kaudella 2011–2012 Karlsson voitti J20 SuperElitin mestaruuden. Hän debytoi samalla kaudella myös miesten peleissä pelattuaan kolme ottelua lainalla Ruotsin kolmanneksi korkeimmalla sarjatasolla maan I-divisioonan Tranås AIF:ssä. Kaudella 2012–2013 Karlsson debytoi Linköpingin Elitserien-joukkueessa, jossa hän sai tililleen neljä runkosarjaottelua ilman tehopisteitä. Karlsson sai tililleen ensimmäisen Elitserien-ottelunsa 28. joulukuuta 2012 HV71:tä vastaan. Hänet merkittiin Linköpingin seitsemänneksi puolustajaksi. Karlsson jäi ottelussa kuitenkin ilman peliaikaa. Ensimmäiset jääaikansa Elitserienissä hän sai toisessa ottelussaan 12. helmikuuta 2013 Skellefteå AIK:ta vastaan. Karlsson merkittiin jälleen Linköpingin seitsemänneksi puolustajaksi. Hän sai ottelussa jääaikaa kuusi minuuttia. Karlsson pelasi kauden aikana myös kaksi ottelua lainalla HockeyEttanin (ent. Ruotsin I-divisioona) HC Vita Hästenissä.

Kesäkuussa 2013 Karlsson teki vuoden mittaisen SHL-sopimuksen Linköpingin kanssa. Heinäkuussa seura lainasi hänet koko kauden 2013–2014 kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:hon. Jo lokakuussa Karlssonin sopimusta Linköpingin kanssa jatkettiin vuodella kevääseen 2016 saakka. Hänen pelasi Allsvenskanissa tulokaskaudellaan 52 runkosarjaottelua tehden kolme syöttöpistettä ja kuusi playoff-ottelua ilman tehopisteitä. Kaudella 2014–2015 Karlsson murtautui Linköpingin SHL-joukkueeseen, jossa pelasi varsinaisella tulokaskaudellaan 50 runkosarjaottelua tehden neljä syöttöpistettä ja 11 playoff-ottelua ilman tehopisteitä. Hän pelasi kauden aikana myös kymmenen Mestarien liigan ottelua tehden yhden syöttöpisteen. Elokuussa 2015 Karlssonin sopimusta jatkettiin kevääseen 2017 saakka.

Karlsson oli loukkaantumisen vuoksi sivussa kauden 2015–2016 kaksi ensimmäistä kierrosta, kunnes kauden ensimmäisessä SHL-ottelussaan, runkosarjan kolmannella kierroksella 25. syyskuuta 2015 vieraissa MODO Hockeya vastaan hän teki SHL-uransa avausmaalin. Karlsson teki runkosarjassa kaikkiaan tehot 4+4=8. Huhtikuussa 2019 hän teki Linköpingin kanssa taas kaksivuotisen jatkosopimuksen. Kaudella 2018–2019 Karlsson teki SHL:n yhden kauden piste-ennätyksensä tehoilla 4+9=13. 23. helmikuuta 2019 hän osui Djurgårdens IF:n Henrik Erikssonia poikittaisella mailalla kasvojen alueelle. Karlssonille tuomittiin tilanteesta ottelurangaistus ja hänet asetettiin viiden ottelun mittaiseen pelikieltoon. Karlssonin mukaan Erikssonin peliasento oli matala, eikä hän tehnyt tilanteessa liikettä mailallaan. Linköping valitti pelikiellosta urheilutoimikunnalle, mutta valitus kuitenkin hylättiin.

Heinäkuussa 2019 Karlsson teki vuoden mittaisen AHL-sopimuksen Cleveland Monstersin kanssa. NHL-varaamaton Karlsson osallistui samana syksynä myös Columbus Blue Jacketsin harjoitusleirille. Hän pelasi kaudella 2019–2020 AHL:ssä 52 runkosarjaottelua tehopistein 2+9=11.

Syyskuussa 2020 Karlsson palasi kotimaahansa ja hän siirtyi kauden 2020–2021 kattavalla sopimuksella SHL-joukkue HV71:een. Hänet hankittiin ensisijaisesti paikkaamaan Jesper Williamssonin pitkäaikaista loukkaantumista. Tammikuussa 2021 Karlssonin sopimus seuran kanssa kuitenkin purettiin hänen omasta aloitteestaan. Muutamaa päivää myöhemmin helmikuussa Karlsson palasi loppukauden kattavalla sopimuksella Linköpingiin. Syyskuussa hän siirtyi loppukauden 2021–2022 kattavalla sopimuksella monikansallisen ICE Hockey Leaguen itävaltalaisjoukkue Vienna Capitalsiin.

Karlsson siirtyi kaudeksi 2022–2023 vuoden mittaisella sopimuksella SM-liigajoukkue Kalevan Palloon. Heinäkuussa 2023 hän teki seuran kanssa vuoden mittaisen jatkosopimuksen.

Pelityyli
---------

KalPan urheilutoimenjohtaja Anssi Laineen mukaan Karlsson on kokenut, fyysinen, kovaa pelaava ja hyvin puolustava puolustaja. Laineen mukaan hän on erittäin vahva kamppailija ja kykenee hyvään kokonaisvaltaiseen puolustuspelaamiseen. Karlssonin pelaaminen perustuu hänen omien sanojensa mukaan vahvaan puolustuspeliin, mutta hän kykenee hyvän liikkeensä ansiosta auttamaan joukkuettaan myös muilla pelin osa-alueilla.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Linköping HC | SuperElit | 3 | 0 | 0 | 0 | 0 | – | – | – | – | – |
| 2011–2012 | Linköping HC | SuperElit | 48 | 2 | 9 | 11 | 18 | – | – | – | – | – |
|  | Tranås AIF | Division 1 | 2 | 0 | 0 | 0 | 0 | – | – | – | – | – |
| 2012–2013 | Linköping HC | SuperElit | 44 | 2 | 8 | 10 | 40 | – | – | – | – | – |
|  | Linköping HC | Elitserien | 4 | 0 | 0 | 0 | 2 | – | – | – | – | – |
|  | HC Vita Hästen | HockeyEttan | 2 | 0 | 0 | 0 | 2 | – | – | – | – | – |
| 2013–2014 | Mora IK | Allsvenskan | 52 | 0 | 3 | 3 | 59 | 6 | 0 | 0 | 0 | 0 |
| 2014–2015 | Linköping HC | SuperElit | 1 | 0 | 1 | 1 | 0 | – | – | – | – | – |
|  | Linköping HC | SHL | 50 | 0 | 4 | 4 | 28 | 11 | 0 | 0 | 0 | 8 |
| 2015–2016 | Linköping HC | SHL | 50 | 4 | 4 | 8 | 18 | 6 | 0 | 2 | 2 | 0 |
| 2016–2017 | Linköping HC | SHL | 48 | 2 | 9 | 11 | 8 | 6 | 0 | 1 | 1 | 0 |
| 2017–2018 | Linköping HC | SHL | 48 | 2 | 2 | 4 | 36 | 7 | 0 | 0 | 0 | 8 |
| 2018–2019 | Linköping HC | SHL | 47 | 4 | 9 | 13 | 51 | – | – | – | – | – |
| 2019–2020 | Cleveland Monsters | AHL | 52 | 2 | 9 | 11 | 32 | – | – | – | – | – |
| 2020–2021 | HV71 | SHL | 30 | 0 | 2 | 2 | 8 | – | – | – | – | – |
|  | Linköping HC | SHL | 13 | 0 | 0 | 0 | 4 | – | – | – | – | – |
| 2021–2022 | Vienna Capitals | ICEHL | 42 | 1 | 6 | 7 | 20 | 11 | 1 | 0 | 1 | 0 |
| 2022–2023 | KalPa | SM-liiga | 49 | 0 | 7 | 7 | 41 | 7 | 2 | 1 | 3 | 2 |
| 7 kautta | yhteensä | SHL | 290 | 12 | 30 | 42 | 155 | 30 | 0 | 3 | 3 | 16 |
| 1 kausi | yhteensä | AHL | 52 | 2 | 9 | 11 | 32 | – | – | – | – | – |
| 1 kausi | yhteensä | SM-liiga | 49 | 0 | 7 | 7 | 41 | 7 | 2 | 1 | 3 | 2 |
| 1 kausi | yhteensä | ICEHL | 42 | 1 | 6 | 7 | 20 | 11 | 1 | 0 | 1 | 0 |
| 1 kausi | yhteensä | Allsvenskan | 52 | 0 | 3 | 3 | 59 | 6 | 0 | 0 | 0 | 0 |

Lähteet
-------

* Anton Karlsson The Internet Hockey Databasessa (englanniksi)
* Anton Karlsson Eurohockey-sivustolla (englanniksi)
* Anton Karlsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Anton Karlsson *Elite Prospects*. Everysport Media Group AB.  (englanniksi)
2. ↑  Elite Prospects - Linköping HC J18 *eliteprospects.com*. Everysport Media Group AB. Viitattu 27.8.2022. (englanniksi)
3. ↑  Linköpings HC - HV 71 (Line Up) *stats.swehockey.se*.  28.12.2012. Svenska Ishockeyförbundet. Viitattu 28.7.2023. (ruotsiksi)
4. ↑  Linköpings HC - Skellefteå AIK (Line Up) *stats.swehockey.se*.  12.2.2013. Svenska Ishockeyförbundet. Viitattu 28.7.2023. (ruotsiksi)
5. ↑  Anton Karlsson *SHL.se*. SHL AB. Viitattu 27.8.2022. (ruotsiksi)
6. ↑  Pettersson, Gustaf: Anton Karlsson lånas ut till Mora *lhc.eu*.  29.7.2013. Linköping Hockey Club AB. Viitattu 27.8.2022. (ruotsiksi)
7. ↑  Pettersson, Gustaf: LHC skriver kontrakt med tre spelare *lhc.eu*.  17.10.2013. Linköping Hockey Club AB. Viitattu 27.8.2022. (ruotsiksi)
8. ↑  Pettersson, Gustaf: Anton Karlsson förlänger med LHC *lhc.eu*.  26.8.2015. Linköping Hockey Club AB. Viitattu 27.8.2022. (ruotsiksi)
9. ↑  Anton Karlsson *SHL.se*. SHL AB. Viitattu 27.8.2022. (ruotsiksi)
10. ↑  Pettersson, Gustaf: Anton Karlsson stannar i Cluben! *lhc.eu*.  3.4.2017. Linköping Hockey Club AB. Viitattu 27.8.2022. (ruotsiksi)
11. ↑  Julin, Albin: Han stängs av fem (!) matcher efter smällen *expressen.se*.  24.2.2019. Expressen Lifestyle AB. Viitattu 27.8.2022. (ruotsiksi)
12. ↑  Karlsson, Mattias: Linköping överklagar avstängning: "Straffet för tufft" *aftonbladet.se*.  25.2.2019. Schibsted ASA. Viitattu 27.8.2022. (ruotsiksi)
13. ↑  Monsters Sign Defenseman Anton Karlsson to One-Year AHL Contract *oursportscentral.com*.  31.7.2019. CLEVELAND:  OurSports Central. Viitattu 27.8.2022. (englanniksi)
14. ↑  pdf: 2019-20 COLUMBUS BLUE JACKETS TRAINING CAMP ROSTER - NUMERICAL *cms.nhl.bamgrid.com*.  11.9.2019. Columbus Blue Jackets. Viitattu 27.8.2022. (englanniksi)
15. ↑  Freijd, Johan: Anton Karlsson förstärker backsidan i HV71 *hv71.se*.  15.9.2020. HV71 Elitishockey AB. Viitattu 27.8.2022. (ruotsiksi)
16. ↑  Freijd, Johan: Anton Karlsson lämnar HV71 *hv71.se*.  30.1.2021. HV71 Elitishockey AB. Viitattu 27.8.2022. (ruotsiksi)
17. ↑  Douhán, Gustaf: Anton Karlsson återvänder till Cluben! *lhc.eu*.  3.2.2021. Linköping Hockey Club AB. Viitattu 27.8.2022. (ruotsiksi)
18. ↑  Capitals verpflichten Verteidiger Anton Karlsson *vienna-capitals.at*.  21.9.2021. Eishockeyverein spusu Vienna Capitals. Viitattu 27.8.2022. (saksaksi)
19. 1 2  Vahvistusta puolustuspäähän – Tervetuloa KalPaan Anton Karlsson! *kalpa.fi*.  27.8.2022. KalPa Hockey Oy. Viitattu 29.8.2022.
20. ↑  Matyáš Kantner ja Anton Karlsson jatkavat Savon sydämessä! *kalpa.fi*.  28.7.2023. KalPa Hockey Oy. Viitattu 28.7.2023.

KalPa – SM-liiga
2 Sissons |
3 Karlsson |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
32 Jatkola |
34 Immonen |
40 Lekkas |
42 K. Kapanen |
55 Lappalainen (**A**) |
74 Tavernier |
90 Salmela |
91 O. Kapanen |
93 Kantner |
-- Heiskanen |
-- Muhonen |
-- Pulkkanen |
-- Saarelainen |
-- Sorvali  

Valmentajat Karjalainen – Tervonen – Hentunen – Kauhanen – Kaartinen – Sacklin